«Barselona» hujumchisi Lionel Messi olgan kichik jarohatidan to‘liq forig‘ bo‘ldi. Marca nashrida yozilishicha, Messi kataloniyaliklarning kechagi mashg‘ulotida ishtirok etdi. Eslatib o‘tamiz, «Barselona»ning 20 tur doirasida «Atletik»ka qarshi o‘yini (6:0) vaqtida Linoyel Messi mushaklarini shikastlab olgan va ikkinchi taymda maydonga qaytmagandi. Shu tufayli u Ispaniya kubogi doirasida 20 yanvar kuni o‘tkazilgan «Atletik»ka (2:1) qarshi o‘yinni o‘tkazib yubordi. Futbolchi Ispaniya chempionatining 21-turi doirasida «Malaga»ga qarshi o‘yinda jamoasiga yordam berishi kutilmoqda. Qo‘shimcha qilib aytib o‘tish joiz, «Barselona» mashg‘ulotida himoyachi Aleysh Vidal ishtirok eta olmadi. U oyog‘idan jarohat olgan. Uning shanba kuni bo‘ladigan o‘yinda ishtirok etishi savol ostida turibdi.